За Еко Плам Продукт ООД - Еко Плам Продукт ООД
Начало За Нас Еко Плам Продукт
За Еко Плам Продукт ООД
Вече 10 години „Еко Плам Продукт” ООД, енергично гради своята история от средата на 2007г. Дружеството е със седалище и адрес на управление с.Джурово-2163, ул.”Димитър Грънчаров”№21, община Правец - София област. Фирмата се управлява и представлява от Вихрен Михайлов Петков.
Фирмата е основана с ясната и предизвикателна цел, да изгради производствена линия за екопелети. За локация на дейността си, дружеството подбира комуникативно място с бърз достъп от и към столицата - с.Джурово, община Правец, което е с отлично географско разположение, в непосредствена близост до важна пътна артерия - автомагистрала „ХЕМУС”.
През 2008 г., фирма Еко Плам Продукт пуска в експлоатация първата в Софийска област линия за производство на дървесни пелети, съдържащи 100% дървесина, без свързващи вещества.
Поради сложният характер на пелетизиране, често фирмата бе ангажирана с технически консултации при изграждане на нови мощности в страната и в края на 2012г., се взе решение да се развие допълнителна дейност за продажба на специализирана производствена екипировка и консумативи. Трупайки богат практически опит, фирмата се специализира и акцентира върху проектирането и разработването на матрици за широк спектър материали, навлизайки и в технологията на фуражните производства.
В дългогодишната си производствена практика, фирмата успешно пелетизира широк спектър от различни видове дървесини, като бук, дъб, акация, орех, череша, слива, липа и др., както и видове от иглолистна дървесина, слама, люцерна, слънчогледова и оризова люспа. Поетапно технологичния спектър на знания и умения ни се разширява, като успешно навлизаме и във фуражните производства на гранули и технологии.